Bajerovce

Bajerovce (hungare Bajorvágás [bajorvAgAŝ], rutene Баєрівцї [bajerivcji], germane Bayerhau) estas vilaĝo kaj municipo en Slovakio.

 Situo 
Bajerovce situas en valo, laŭ traira flankovojo. Sabinov troviĝas je 27, Prešov je 43 km-oj.

 Historio 
La unua mencio okazis pri la vilaĝo en 1366 laŭ tiama hungara ortografio "Bayorwagasa". En 1427 13 familioj pagis impostojn. En la 1570-aj jaroj rutenoj alvenis. En 1787 463 vilaĝanoj loĝis en 68 domoj, en 1828 681 vilaĝanoj en 89 domoj. En 1796 la tutlanda geografia libro taksis la vilaĝon triaklasa (malbona). En 1910 laŭ la popolnombrado vivis en Bajorvágás 608 homoj, (plejparte rutenoj). Ĝis Traktato de Trianon la komunumo apartenis al Hungara reĝlando, al Sáros, al distrikto de Lipany, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 1959 pro incendio 80 domoj cindriĝis. En 2001 vivis en Bajerovce 354 homoj, (293 slovakoj, 60 rutenoj).

 Vidindaĵoj 
 romkatolika preĝejo
 grekokatolika preĝejo
 3 mineralakvaj fontoj

Kategorio:Municipoj en distrikto Sabinov